Колькі гадавых зваротаў можа ўвабраць чалавечае жыццё – 20? 50? 100? З'яўляюцца на свет новыя людзі, пакаленні, а Зямля ўсё гэтак жа няспынна круціцца, і яе насельнікі штогод зноў і зноў засяваюць ніву і збіраюць ураджай. I ў межах кожнай з гэтых арбіт – і сямейнай, і каляндарнай – з глыбокай старажытнасці ва ўсіх народаў свету існуюць свае святы, свае прыкметныя вехі, адзначаныя адпаведнымі рытуаламі.